COVID19 E RE GAKANTŠHITŠE – Mukurukuru Media
Lapa le la go tšwa GaSekgopo ka ntle ga Modjadjiskloof ga le ipshine ka ge le palelwa ke go ya leeto leo le rulagantšwego go tloga ngwagola. Le be le swanetše go tšwa go yo keteka tšatši la matswalo a Sarah ge a tla be a swara mengwaga ye 40. Tše ka moka ke ka lebaka la twatši ya Covid-19 le kiletšo ya mesepelo. Lapa le a dumela gore kiletšo ya mesepelo e le loketše eupša ga se la thabišwa ke koketšo ya nako ya kiletšo ya mesepelo.
“Re rulagantše leeto le la go keteka letšatši la matswalo kgale efela Covid-19 še e re senyeditše. Ga se re thabe empa ga go seo re ka se dirago. Re rapela gore twatši ye e fele gore re tle re kgone go tšwela pele ka maphelo a rena go swana le kgale,” gwa realo Sarah.
Go tloga ka 2015, lapa le le be le ralala le mafelo a go robala a go fapana Aforika Borwa ka bophara, le fetša matšatši a mmalwa le le fao. Le thoma ka go tšeya leeto la kgauswi mme ka morago la tšeya leeto la go ya kgole. Ge le tšeya leeto, le sepela ka senamelwa sa go nametša batho ba 22 ka ge e le lapa le legolo.
Le ge e le gore ba paletšwe ke go tšeya leeto la bona, ba re ge dilo ka moka di boela madulong, ba ile go dira se sengwe go thiba sekgoba sa leeto le ba paletšwego ke go le tšeya.
“Re sa ile go keteka matswalo a Sarah bjang kapa bjang. Re ile go lebelela gore ke eng seo re ka se dirago go keteka. Re ka se emiše ka setšo sa rena ka lebaka la Covid-19,” gwa realo Joyce (36).
Tags: coronaviruscovid-19SeiponeSeipone newspaper
Prev Post NA DIPALOPALO TŠE DI RA GO RENG?
Next Post ‘BHEKI CELE’ WA SESHEGO O GO BEILE LEIHLO
Lucas Ledwaba	December 10, 2019
Lockdown era evictions raise a stink
Sandile Motha	April 19, 2020